Το **Ekushey Television‎** (επίσης γνωστό ως ETV) (Βεγγαλικά: একুশে টেলিভিশন‎) είναι ιδιωτικό δορυφορικό τηλεοπτικό κανάλι στο Μπαγκλαντές. Εδρεύει στο Καουράν Μπαζάρ στη Ντάκα. Είναι το πρώτο ιδιωτικό τηλεοπτικό κανάλι του Μπανγκλαντές που μεταδίδει εθνικές και διεθνείς ειδήσεις στο Μπαγκλαντές. Ξ επίσημη μετάδοση ξεκίνησε στις 14 Απριλίου 2000.

Το 2011, το Ekushey έγινε το πρώτο κανάλι που μεταδίδει όλο το περιεχόμενο του στο διαδίκτυο για τηλεθεατές σε όλο τον κόσμο, μέσα από την επίσημη ιστοσελίδα της. Το κανάλι θεωρείται ως το πιο δημοφιλές τηλεοπτικό κανάλι στο Μπαγκλαντές, λόγω των ειδήσεων και άλλων καινοτόμων προγραμμάτων.

Ιστορία
-------

 Η έδρα του Ekushey Television στο Καουράν Μπαζάρ της Ντάκα.
Ξεκίνησε τον Απρίλιο του 2000 ως το πρώτο ιδιωτικό τηλεοπτικό κανάλι της χώρας. Τότε κάλυπτε το μισό πληθυσμό της χώρας και έγινε το πιο δημοφιλές κανάλι, προσφέροντας ποιοτικά ρογράμματα.

Το κανάλι μεταδίδει και μερικές πρωτοποριακές εκπομπές για τα δεδομένα της χώρας, όπως η Μουκτοχαμπόρ, στην οποία παιδιά θα ανακοίνωναν της ειδήσεις με κοινωνική σημασία. Το πενήντα τοις εκατό της ομάδας νέων ήταν από μη προνομιούχες οικογένειες.

Το ETV έπαιξε ζωτικό ρόλο στην προώθηση ταλαντούχων νέων καλλιτεχνών, ενώ οι καινοτόμες ιδέες και η δέσμευση για ποιοτικά προγράμματα έδωσε τεράστια δημοτικότητα στο κανάλι σε σύντομο χρονικό διάστημα. 

Μετά την λειτουργία για δύο χρόνια, στις 29 Αυγούστου 2002 το κανάλι έκλεισε και τέσσερα διευθυντικά στελέχη στερήθηκαν των αδειών εργασίας τους. Ωστόσο, η άδεια συνέχισης του καναλιού χορηγήθηκε στις 14 Απριλίου 2005. Η δορυφορική μετάδοση ξεκίνησε στις 1 Δεκεμβρίου 2006, σε δοκιμαστική βάση. Η επίσημη δορυφορική μετάδοση ξεκίνησε στις 29 Μαρτίου 2007 και άρχισε την 24ωρη μετάδοση στις 1 Ιουνίου. Σημερινός πρόεδρος του ETV είναι ο Μοχάμεντ Σαϊφούλ Αλάμ.

Μεταδίδει εκπομπές συζητήσεων, δραματικές σειρές, ειδήσεις (και παιδικές), ειδικευμένες εκπομπές, ντοκιμαντέρ, παραστάσεις για παιδιά και άλλα προγράμματα.

Άλλα προγράμματα
----------------

Το ETV μεταδίδει επίσης μια ειδική ζώνη για επιχειρηματικές ειδήσεις από τις 10:00 έως τις 14:30, κατά τη διάρκεια των ωρών διαπραγμάτευσης του Χρηματιστηρίου της Ντάκα με ενημερώσεις σε πραγματικό χρόνο, ζωντανές συζητήσεις και έκτακτες ειδήσεις. Είναι το πρώτο κανάλι της χώρας που μεταδίδει τα σχετικά προγράμματα.

Δείτε επίσης
------------

* Κατάλογος τηλεοπτικών σταθμών στο Μπαγκλαντές

Παραπομπές
----------

1. ↑  Rahman, Anis (1 Ιανουαρίου 1970). «A Political Economy of the Emerging Television News Industry in Bangladesh | Anis Rahman - Academia.edu». Sfu.academia.edu. Ανακτήθηκε στις 6 Αυγούστου 2014.
2. ↑  «Bad instance by Ekushey TV owner». *Weekly Blitz*. 2009-04-01. Αρχειοθετήθηκε από το πρωτότυπο στις 2009-12-30. .
3. ↑  Choudhury, Salah Uddin Shoaib (30 Απριλίου 2010). «Shutting down private TV channels». Αρχειοθετήθηκε από το πρωτότυπο στις 5 Μαΐου 2010.
4. ↑  Deepita, Novera (2006). «From BTV to ETV and beyond: The television revolution». *The Daily Star*. Αρχειοθετήθηκε από το πρωτότυπο στις 2016-03-13.. Ανακτήθηκε στις 2018-12-20.
5. ↑  Hossain, Moazzem (2002-10-01). «Bangladesh tells TV chief to leave». *BBC News*.. Ανακτήθηκε στις 2014-08-06.
6. ↑  Lawson-Tancred, Alastair (2002-10-02). «'Hero' journalist expelled from Bangladesh». *The Daily Telegraph*.. Ανακτήθηκε στις 2015-08-16.
7. ↑  «ETV goes on air again after over 4 years». *The Daily Star*. 2006-12-02. Αρχειοθετήθηκε από το πρωτότυπο στις 2014-12-06.. Ανακτήθηκε στις 2014-08-06.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ekushey Television** |

* Επίσημη Ιστοσελίδα
* Ekushey TV Web
* Ekushey TV, επίσημος λογαριασμός στο Facebook.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128196177
* LCCN: no2004094930

 |

 |